text: نئی دہلی،20دسمبر،ریلوے کے سیفٹی کمشنر (سی آر ایس) نے 19 مارچ سے 21 مارچ 2015 اور 22 جون سے 23 جون 2015 کے درمیان لمڈنگ-سلچر سیکشن کا معائنہ کیا تھا۔ سی آر ایس کی سفارش پر آر ڈی ایس او ، لکھنؤ کے ایگزیکیٹو ڈائریکٹروں کی ماہرین کی ایک چار رکنی ٹیم نے 15 اپریل 2015 کو اس سیکشن پر تحفظ سے متعلق معائنہ کیا اور ان کے ذریعے تجویز کردہ اقدامات کو منظور کیا گیا۔ اطمینان بخش کام کو یقینی بنانے کے لئے نگرانی کے ایک نظام کو بھی متعارف کرایا گیا۔